CONDITII TEHNICE SPECIFICE SERVICIILOR AUDIOVIZUALE

**Definitii:** In cazul in care legea nu prevede altfel, termenii folositi vor avea urmatoarele definitii:

**Retea:** ansamblul format de tronsoanele de cablu coaxial si/sau fara fibra optica si echipamentele speciale asociate ce servesc la receptionarea/transmiterea semnalului si furnizarea serviciilor.

**Circuitul individual de cablu coaxial**: circuitul de cablu coaxial de la 1 metru de punctul de bransament pana la receptorul Beneficiarului construit pentru asigurarea transmiterii semnalului electric.

**Receptor:** orice tip de echipament terminal care poate receptiona semnalele electrice transmise prin retea.

**Bransare:** operatiune prin care se realizeaza jonctiunea circuitului individual de cablu coaxial la reteaua Prestatorului, la punerea in functiune a serviciului.

**Instalare:** operatiune prin care se realizeaza circuitul individual de cablu coaxial al Beneficiarului in vederea receptionarii produselor contractate de Beneficiar.

**Conectare:** operatiunea efectuata in vederea asigurarii furnizarii semnalului pentru receptionarea produselor audiovizuale contractate de Beneficiar.

**Deconectare:** operatiune efectuata in vederea intreruperii furnizarii semnalului de receptionare a produselor audiovizuale.

**Reconectare:** operatiune efectuata in vederea reluarii furnizarii semnalului pentru receptionarea produselor audiovizuale contractate de Beneficiar.

**Debransare:** operatiune prin care se inlatura metrul de cablu coaxial dintre punctul de bransament si circuitul individual de cablu coaxial din reteaua Prestatorului.

**Rebransare:** operatiune prin care circuitul individual de cablu coaxial este reconectat la punctul de bransament dupa incetarea perioadei de debransare.

**Suspendare:** incetarea temporara a executarii prezentului Contract/anexa.

**Receptionarea semnalului** prin **cablul coaxial** in sistem codat: filtrarea semnalului prin circuitul individual de cablu, printr-un dispozitiv special de filtrare/decodare specific uneia sau mai multor frecvente.

**Punct de bransament/interconectare** fizica: punctul optim de jonctiune fata de locatia Beneficiarului, la un metru fata de circuitul individual de cablu coaxial/retea proprie.

**Produsele audiovizuale**: produsele oferite de Prestator si contractate de Beneficiar in cadrul serviciului audiovizual.

**Serviciul audiovizual:** receptia si retransmisia semnalului, in mod autorizat, in conditiile legii.

Art. 1. Obiectul

Obiectul îl reprezinta furnizarea de catre Prestator a produselor aferente serviciului audiovizual cuprinse in Anexa.

Art. 2 Instalarea si furnizarea serviciului audiovizual:

1. Prestatorul se obliga sa branseze si sa instaleze circuitul individual in vederea punerii in funcţiune a serviciului audiovizual, pe baza procesului verbal de instalare si acceptanta, in termen de 30 zile lucratoare de la semnarea contractului si achitarea de catre beneficiar a obligatiilor contractuale.
2. Beneficiarul este obligat sa declare in Anexa numărul receptoarelor conectate prin circuitul individual de cablu coaxial la reteaua Prestatorului.
3. Prestatorul garanteaza buna functionare a circuitului de cablu coaxial o perioada de 12 luni de la data instalarii si numai in conditiile in care defectiunile nu se datoreaza retelei proprii a beneficiarului ori a interventiei neautorizate a unor terti. In acest caz, Beneficiarul va suporta integral costul cheltuielilor de service, conform devizului Prestatorului.
4. Beneficiarul este de acord cu construirea retelei Prestatorului si cu realizarea circuitului individual de cablu coaxial in si pe imobil. Dreptul de a executa lucrari de instalare, bransare, verificare, reparatii, intretinere, debransare, deconectare, rebransare, reconectare si orice interventii, apartine exclusiv Prestatorului.

In acest sens, Beneficiarul va permite numai reprezentantilor Prestatorului accesul la retea si la circuitul individual de cablu coaxial in si pe imobil, in locatia unde se presteaza serviciul pentru efectuarea interventiilor asupra retelei.

1. Dispozitivele necesare receptionarii produselor furnizate de Prestator prin circuitul individual de cablu coaxial in sistem codat sunt proprietatea Prestatorului si sunt predate Beneficiarului spre folosinta, pe baza unui proces verbal de predare-primire semnat de partile contractante, iar instalarea acestora se va face gratuit.
2. Dispozitivele necesare receptionarii produselor furnizate de Prestator prin circuitul de cablu coaxial in sistem codat vor fi restituite in termen de 3 zile lucratoare, pe baza de proces verbal de predare-primire, dupa verificarea functionalitatii acestora, in urmatoarele cazuri:
* la cererea Prestatorului, in cazul in care se schimba sistemul de distribuire a produselor, iar dispozitivele folosite 1a incheierea contractului nu mai sunt necesare;
* la cererea Beneficiarului, in cazul renuntarii, in conditiile prezentului contract, la folosirea produselor audiovizuale;
* in cazul deconectarii de la retea ca o consecinta a neindeplinirii obligatiilor contractuale de catre Beneficiar;
* la incetarea contractului, cu respectarea prevederilor sale.
1. In cazul nerestituirii dispozitivelor, pentru fiecare dispozitiv, Beneficiarul va plati Prestatorului despagubirea prevazuta in contract si Anexa.
2. La data incetării suspendării sau la rebransare, daca Beneficiarul nu solicita modificarea produselor contractate, Prestatorul va reinstala dupa achitarea taxei de rebransare dispozitivul de decodare, efectuand proba de functionare a acestora.

Art. 3 Drepturile si Obligatiile Beneficiarului:

1. Beneficiarul nu are dreptul sa redistribuie semnalul, fiind interzisa orice incercare din partea acestuia de a transmite, sub orice forma, unor terti semnalele receptionate. In situatia depistarii unor astfel de cazuri, abonatul va plati contravaloarea abonamentului pe durata egala cu cea de la data instalarii pana la constatarea faptei, contractul va fi anulat si impotriva acestuia se vor lua masurile legale ce se impun.
2. Pentru remedierea defectiunilor datorate interventiei unor persoane neautorizate de catre Prestator, desigilarii, deteriorarii sau folosirii incorecte a echipamentelor, distrugerii sau furtului unor elemente componente dovedite a fi din vina Beneficiarului, acesta va achita Prestatorului contravaloarea remedierilor necesare (materiale/subansambluri/manopera etc);
3. Beneficiarul are obligatia de a plati contravaloarea produselor contractate, conform prezentului contract si de a declara, la incheierea contractului, numarul receptoarelor.
4. Beneficiarul are obligatia sa permita accesul personalului autorizat al Prestatorului in locatie, pentru verificarea instalatiei interioare atunci cand apar semnale perturbatoare in reteaua de distributie, fiindu-i interzisa, sub orice forma, efectuarea de interventii asupra retelei ori acordarea unor terti a permisiunii de a efectua interventii de orice natura asupra retelei. In cazul in care Beneficiarul refuza accesul in locatie, se va considera ca a recunoscut incalcarea interdictiilor prevazute in prezentul contract, drept pentru care acesta va fi deconectat imediat de la retea, obligatiile restante nefiind afectate. Prestatorul rezervandu-si dreptul de a sesiza organele competente.
5. Beneficiarul nu are dreptul sa inregistreze sau sa foloseasca in scop comercial programele TV receptionate prin reteaua de televiziune prin cablu.
6. Beneficiarul va anunta imediat Prestatorul in cazul luarii la cunostinta/constatarii distribuirii neautorizate de semnal de catre un tert.
7. Beneficiarul are dreptul de a contracta orice alt produs audiovizual, numai daca are toate obligatiile contractuale achitate la zi.
8. Beneficiarul are dreptul de a formula reclamatii si de a fi despagubit pentru situatia in care serviciile audiovizuale nu au fost disponibile la nivelul de calitate convenit, sau nu au fost respectate celelalte conditii contractuale care dau dreptul la despagubiri (nerespectarea de catre Prestator a termenului de conectare initiala, nerespectarea termenului de solutionare a reclamatiilor, nerespectarea termenului de remediere a defectiunilor), confom art. 14 din Conditiile Generale ale prezentului contract.

**Art. 4 Drepturile si Obligatiile Prestatorului:**

1. Prestatorul se obliga sa furnizeze in mod continuu semnalele electrice la valorile prevazute si standardele tehnice, conform ordinului MCTI nr. 366/2002 privind calitatea retelelor de distributie prin cablu pentru semnalele de televiziune si radiodifuziune, asigurand difuzarea a minim 20 de programe TV si mentinerea in buna functionare a retelei.
2. La contractarea oricarui produs, Prestatorul va informa Beneficiarul asupra conditiilor tehnice pe care trebuie sa le indeplineasca receptoarele TV pe care le utilizeaza pentru a receptiona intregul continut al respectivului produs audiovizual
3. Prestatorul se obliga sa verifice periodic semnalul din retea.
4. In cazul reviziilor tehnice programate, Prestatorul va anunta prin programul propriu TV, cu 24 de ore inainte, efectuarea acestora.
5. Prestatorul isi rezerva dreptul de a modifica unilateral continutul produselor audiovizuale si frecventele de transmisie a programelor TV, dar nu va transmite un numar mai mic de programe TV decat cel garantat pentru fiecare produs audiovizual. Aceasta modificare se face in functie de politica comerciala si de dezvoltare a Prestatorului, de conditile tehnice impuse de legislatia in vigoare, de sondajele periodice de audienta, alti factori.
6. In toate cazurile, Prestatorul va informa Beneficiarul de modificarea continutului produsului cu minim 30 de zile inainte, prin afisare la sediile comerciale si/sau prin programul propriu TV, ori prin orice alt mod.
7. Defectiunile survenite in furnizarea Serviciilor din motive imputabile Prestatorului vor fi remediate in 24 de ore**,** de la sesizarea Beneficiarului, daca natura tehnica a deranjamentului permite o astfel de reparație. Remedierea se va efectua doar daca Beneficiarul nu are debite scadente fata de Prestator si se va confirma prin semnarea ordinului de lucru sau telefonic.
8. In situatia in care intervin incidente, amenintari sau vulnerabilitati privind securitatea sau integritatea retelei sau a serviciilor audiovizuale, Prestatorul va asigura monitorizarea permanenta a integritatii fizice și securitatii Retelei si interventie, in cazul in care este necesar, precum si aplicarea si actualizarea masurilor de securitate care sa asigure functionarea normala a Retelei si Serviciilor. De asemenea, in masura in care este necesar, Prestatorul asigura rerutarea traficului din zona afectata catre alta zona si/sau transmiterea traficului pe alte linii în cazul în care incidentele, amenintarile sau vulnerabilitatile privesc echipamentele Prestatorului.

**Art. 5 Limitari ale responsabilitatii Prestatorului:**

Operatorul nu raspunde pentru calitatea necorespunzatoare a imaginii in urmatoarele conditii:

* variatii ale tensiunii electrice mai mari de 10% fata de tensiunea nominala pe reteaua de distributie electrica;
* bruiaje electronice necorespunzatoare ori perturbatii datorate interferentelor radioelectrice determinate de bruiaje electrice exterioare;
* deconectari accidentale sau programate in alimentarea cu energie electrica in orice punct al retelei Prestatorului;
* folosirea incorecta a instalatiei de cablu aflata in posesia Beneficiarului ori performante inferioare ale receptorului Beneficiarului, in cazul in care acesta foloseste un alt tip de receptor decat cel recomandat de Prestator;
* interventia neautorizata asupra sistemului din interiorul si exteriorul locuintei/distrugerea voluntara sau accidentala a unor componente, modificarea configuratiei si componentei circuitului individual;
* conditii meteorologice nefavorabile ce determina perturbatii in propagarea semnalelor, in receptia si implicit in retransmisia semnalului receptionat de la statii terestre sau de la satelit, sau chiar intreruperea transmiterii acestora;

Art. 6 Tarifele produselor audiovizuale:

Tarifele produselor audiovizuale sunt prevăzute in Anexa, iar valoarea acestora poate fi modificata conform art. 4 din Contract (Conditii generale).

Factura se emite lunar, pe data de 20 a fiecarei luni si contine contravaloarea Serviciilor furnizate pentru luna in curs Abonamentul Pachetului de Servicii, al Serviciului/Pachetului Suplimentar pentru luna in curs si Chiria. Termenul de plata al facturii este de maxim 14 zile de la emitere.

Beneficiarul poate obtine informatii actualizate cu privire la tarifele practicate de catre Prestator, prin intermediul serviciului de relatii cu clientii, la numărul de telefon 0338-569.898, numar apelabil gratuit in reteaua TV SAT, zilnic, de luni pana duminica, in intervalul orar 08:00-22:00, în casieriile TV SAT, prin e-mail la adresa office@tvsatrm.ro, sau pe pagina de internet a TV SAT, [www.tvsatrm.ro](http://www.tvsatrm.ro).

Art. 7 Interdictii:

Beneficiarul nu are dreptul sa redistribuie semnalul, fiind interzisa orice incercare din partea acestuia de a transmite, sub orice forma, unor terti, semnalele receptionate.

Beneficiarul nu are dreptul sa se conecteze la reteaua Prestatorului daca a fost debransat ori sa instaleze echipamente de decodare pentru receptia semnalului prin cablu coaxial in sistem codat.

Beneficiarului ii este interzis sa deterioreze sau sa intervina in orice mod in reteaua Prestatorului sau sa induca bruiaje in retea.